EkBass/fiwiki-20250220-pages-articles huggingface dataset:
Karhu (Tampere)

Karhu on Tampereella Tarkonpuistossa sijaitseva kuvanveistäjä Mauno Juvosen veistos vuodelta 1956. Veistoksen materiaalina toimii graniitti. Alun perin Hatanpään valtatien ja Aleksanterinkadun välisessä puistikossa sijainnut taideteos esittää maahan katsovaa istuvaa karhua. Se on sijoitettu maahan ilman jalustaa, jotta se olisi lapsille sopivalla korkeudella. Tampereen kaupunki tilasi veistoksen Mauno Juvoselta sijoitettavaksi johonkin kaupungin puistoista. Nykyisin se sijaitsee puutarhaneuvos Viljo Tarkon mukaan nimetyssä Tarkonpuistossa. Hän toimi vuosina 1937–1965 Tampereen kaupunginpuutarhurina. == Lähteet == Luokka:Tampereen patsaat ja veistokset Luokka:Kaleva
Joey Daccord

Joel ”Joey” Daccord (s. 19. elokuuta 1996 Boston, Massachusetts) on yhdysvaltalais-sveitsiläis-kanadalainen jääkiekkomaalivahti, joka pelaa NHL- joukkue Seattle Krakenissä. Hän pelasi yliopisto uransa kolme kautta Arizonan osavaltionyliopiston joukkueessa. Daccord valittiin 2015 NHL:n varaustilaisuudessa 199. varauksena Ottawa Senatorsiin. Daccord pelasi ensimmäisen NHL-ottelunsa Senatorsin paidassa 4. huhtikuuta 2019, tehden 35 torjuntaa 5–2 tappiossa Buffalo Sabresia vastaan. Lokakuussa 2024 Daccord solmi Krakenin kanssa viisivuotisen ja yhteensä 25 miljoonan dollarin arvoisen jatkosopimuksen. Daccordin äiti on sveitsiläinen ja hänellä onkin myös Sveitsin kansalaisuus. Daccord ei kuitenkaan ole voinut edustaa Sveitsin maajoukkuetta sillä hän ei ole milloinkaan pelannut Sveitsin sarjoissa. Hän joutui jäämään pois toisaalta myös Kanadan joukkueesta vuoden 2025 NHL 4 Nations Face-Off -turnauksesta sillä hänellä ei ole Kanadan passia vaikka onkin maan kansalainen. == Lähteet == Luokka:Yhdysvaltalaiset jääkiekkomaalivahdit Luokka:Sveitsiläiset jääkiekkomaalivahdit Luokka:Kanadalaiset jääkiekkomaalivahdit Luokka:Ottawa Senatorsin varaamat pelaajat Luokka:Vuonna 1996 syntyneet Luokka:Elävät henkilöt
Tatjana Smith

Tatjana Smith (o.s. Schoenmaker, s. 9. heinäkuuta 1997) on eteläafrikkalainen uimari, joka on erikoistunut rintauintiin. Hän on kaksinkertainen olympiavoittaja, ja hänellä on myös yksi maailmanmestaruus ja kolme Kansainyhteisön kisojen mestaruutta. Smith voitti Afrikan kisoissa 2015 kultaa 50, 100 ja 200 metrin rintauinnissa. Vuonna 2017 hän saavutti universiadeissa 200 metrin rintauinnissa hopeaa. Vuonna 2018 hän voitti Kansainyhteisön kisoissa kultaa 100 ja 200 metrillä, ja seuraavana vuonna hän otti näillä matkoilla universiadivoitot. Muutama viikko universiadien jälkeen hän saavutti MM-kilpailuissa 200 metrin rintauinnissa hopeaa 2,35 sekuntia Venäjän Julija Jefimovalle hävinneenä. Vuodelle 2021 siirretyissä Tokion olympialaisissa hän saavutti 100 metrin rintauinnissa hopeaa ajalla 1.05,22 häviten yllätysvoittajalle, Yhdysvaltain 17-vuotiaalle Lydia Jacobylle 0,27 sekunnilla mutta kukistaen olympiakultaa puolustaneen yhdysvaltalaisen Lilly Kingin 0,32 sekunnilla. Smith oli alkuerissä uinut olympia- ja Afrikan-ennätyksen 1.04,82 ja oli myös välierissä ollut nopein. Kolme päivää myöhemmin hän voitti olympiakultaa 200 metrin rintauinnissa maailmanennätyksellä 2.18,95, millä hän voitti hopeamitalisti Lilly Kingin 0,97 sekunnilla. Smith oli jo alkuerissä uinut olympia- ja Afrikan-ennätyksen 2.19,16 ja oli myös välierissä ollut nopein. Kansainyhteisön kisoissa 2022 hän saavutti kultaa 200 metrin ja hopeaa 100 metrin rintauinnissa. Fukuokan MM-kilpailuissa 2023 hän saavutti kultaa 200 metrin rintauinnissa ajalla 2.20,80 ja hopeaa 100 metrin rintauinnissa ajalla 1.05,84. Pariisin olympialaisissa 2024 hän voitti kultaa 100 metrin rintauinnissa ajalla 1.05,28 ja sai hopeaa 200 metrin rintauinnissa ajalla 2.19,60. Smithin pitkän radan rintauintiennätykset ovat 50 metrillä 30,09 Etelä-Afrikan-mestaruuskilpailuista 2024, 100 metrillä 1.04,82 Tokion olympia- alkuerästä ja 200 metrillä 2.18,95 Tokion olympialaisten loppukilpailussa. Lyhyellä radalla Smith on uinut 50 metrillä ajan 30,20, 100 metrillä 1.03,89 ja 200 metrillä 2.18,02, kaikki lokakuussa 2020 Etelä-Afrikan kansallisissa mestaruuskilpailuissa. == Lähteet == Luokka:Eteläafrikkalaiset uimarit Luokka:Eteläafrikkalaiset olympiavoittajat Luokka:Vuonna 1997 syntyneet Luokka:Elävät henkilöt
Ankeriaspiikkisilmä

Ankeriaspiikkisilmä (Pangio anguillaris) on piikkinuoliaisten heimoon kuuluva kalalaji. == Lähteet == Luokka:Piikkinuoliaiset
Westmorelandin piirikunta

Westmorelandin piirikunta (Westmoreland County) on kahden piirikunnan nimi Yhdysvalloissa: * Westmorelandin piirikunta, Pennsylvania * Westmorelandin piirikunta, Virginia.
Littoisten kirkko

Littoisten kirkko on Liedon kunnan alueella Littoisissa sijaitseva luterilainen kirkko, joka on valmistunut noin vuonna 1890. Kirkko on entinen Littoisten verkatehtaan työntekijöiden kirjastorakennus, joka on muutettu kirkkokäyttöön vuonna 1910. Liedon seurakunnan omistuksessa Littoisten kirkko on ollut vuodesta 1983. == Lähteet == Luokka:Liedon rakennukset ja rakennelmat Luokka:Varsinais-Suomen kirkkorakennukset Luokka:Suomen 1890-luvulla rakennetut kirkot Kirkko
134 Sophrosyne

134 Sophrosyne on suuri asteroidi asteroidivyöhykkeen päävyöhykkeessä. Sen löysi saksalainen tähtitieteilijä Robert Luther 27. syyskuuta 1873. Se luokitellaan C-tyypin asteroidiksi. Se on nimetty Platonin konseptin, sophrosynen, mukaan. Sophrosyne tarkoittaa maltillisuutta. == Lähteet == Luokka:Päävyöhykkeen asteroidit
Yui Ōhashi

Yui Ōhashi (; s. 18. lokakuuta 1995) on japanilainen uimari, joka on erikoistunut sekauintiin. Hän on kaksinkertainen olympiavoittaja ja kaksinkertainen MM-mitalisti. Ōhashi saavutti pitkän radan MM-kilpailuissa hopeaa 200 metrin sekauinnissa Budapestissa 2017 ja pronssia 400 metrin sekauinnissa Gwangjussa 2019. Vuodelle 2021 siirretyissä Tokion olympialaisissa hän voitti kultaa 400 metrin sekauinnissa ajalla 4.32,08, millä hän jätti hopeamitalisti Emma Weyantin 0,68 sekunnin ja pronssimitalisti Hali Flickingerin 2,82 sekunnin päähän, ja kolme päivää myöhemmin 200 metrin sekauinnissa ajalla 2.08,52, mikä riitti 0,13 sekunnin eroon hopeamitalisti Alex Walshista. Ōhashi on voittanut kultamitaleja myös Tyynenmeren- mestaruuskilpailuissa, Aasian kisoissa, Aasian-mestaruuskilpailuissa ja universiadeissa. Ōhashin pitkän radan sekauintiennätykset ovat 200 metrillä 2.07,91 MM-kilpailuista 2017 ja 400 metrillä 4.30,82 huhtikuulta 2018. Lyhyellä radalla Ōhashi on uinut 100 metrillä ajan 58,69 lokakuussa 2020, 200 metrillä 2.03,93 marraskuussa 2020 ja 400 metrillä 4.22,73 maailmancupin kilpailussa marraskuussa 2018. == Lähteet == Luokka:Japanilaiset uimarit Luokka:Japanilaiset olympiavoittajat Luokka:Vuonna 1995 syntyneet Luokka:Elävät henkilöt
Jokohaman rautatieasema

Jokohaman rautatieasema () on rautatieasema Japanin Jokohamassa, Nishi-kun alueella. Se on Kanagawan prefektuurin suurin rautatieasema, ja koko Japanin viidenneksi suurin rautatieasema, sillä sitä käyttää 760 miljoonaa henkilöä vuosittain. == Lähteet == Luokka:Japanin rautatieliikennepaikat
Hauru

Hauru on sukunimi, joka on muun muassa seuraavilla suomalaisilla henkilöillä: *Hanna Hauru (1978–2021), kirjailija *Hannaleena Hauru (s. 1983), elokuvakäsikirjoittaja, elokuvaohjaaja ja tuottaja *Jukka Hauru (s. 1950), musiikkikriitikko *Veikko Hauru (1913–1977), vakuutusjohtaja ja shakinpelaaja
Antti Sahlström

Antti Sahlström on suomalainen uutis- ja urheilutoimittaja sekä uutisankkuri. Hän aloitti uransa MTV:llä, jonne hän päätyi vuokratyöyrityksen kautta. MTV:llä Salhström toimi uutisankkurina Huomenta Suomessa, iltauutisissa sekä Radio Novan uutisissa. Sittemmin hän on työskennellyt Ylellä aamutelevision juontajana ja uutisankkurina sekä Yle Urheilussa urheilutoimittajana. Sahlström valmistui vuonna 2014 Metropolia-ammattikorkeakoulusta, jossa hän opiskeli radio- ja televisiotyötä. Opinnäytetyössään hän käsitteli Huomenta Suomen ulkoistettuja lähetyksiä. ==Lähteet== Luokka:Suomalaiset toimittajat Luokka:Suomalaiset uutisankkurit Luokka:Suomalaiset urheilutoimittajat Luokka:Syntymävuosi puuttuu Luokka:Elävät henkilöt
Kaita (Hiroshima)

Kaita () on Japanin maaseutukaupunki Akin piirikunnassa, Hiroshiman prefektuurissa. Vuonna 2020 kaupungissa asui 29 646 asukasta. Pinta-ala on 13,79 neliökilometriä ja väestötiheys 2 150 asukasta neliökilometrillä. Väestö on kasvanut 0,67 prosentilla vuodesta 2015. == Lähteet == Luokka:Hiroshiman prefektuuri Luokka:Japanin kunnat
Akin piirikunta (Hiroshima)

Akin piirikunta () on yksi Japanin Hiroshiman prefektuurin piirikunnista. Vuonna 2020 piirikunnassa asui 116 275 asukasta. Pinta-ala on 73,65 neliökilometrillä, ja yhdellä neliökilometrillä asuu keskimäärin 1 579 asukasta. Väestö kasvoi vuosina 2015-2020 53 asukkaalla eli 0,01 prosentilla. == Kunnat == * Fuchū * Kaita * Kumano * Saka == Lähteet == Luokka:Hiroshiman prefektuuri
Ylipulli

Ylipulli on suomalainen sukunimi, joka on muun muassa seuraavilla suomalaisilla henkilöillä: *Heikki Ylipulli (s. 1961), mäkihyppääjä *Jukka Ylipulli (s. 1963), yhdistetyn hiihdon olympiamitalisti ja valmentaja *Raimo Ylipulli (s. 1970), mäkihyppääjä *Tuomo Ylipulli (1965–2021), mäkihyppääjä ja olympiavoittaja Luettelon henkilöt ovat veljeksiä.
Aleksei Parštšikov

Aleksei Parštšikov (1954 Olga, Neuvostoliitto – 2009 Köln, SaksaAlexej Parschtschikow Lyrikline.org, viitattu 27,7,2021 ) oli venäläinen runoilija. Parštšikovin isä oli professori. Parštšikov asui lapsena Ukrainassa ja opiskeli Moskovassa Gorkin kirjallisuusinstituutissa. Hänen runonsa edustavat avantgardea. Hänen esikoiskokoelmansa Dneprovski avgust ilmestyi 1987. ==Suomennetut runot== * Uudenvuoden rivit (Novogodnije strotški), suom. Jukka Mallinen, Kulttuurivihkot 1982: nro 2 Parštšikovin runojen suomennoksia on lisäksi antologiassa Päämäärä vie meitä ympyrää: uuden venäläisen avantgarderunouden antologia, toim. ja suom. Jukka Mallinen, Helsinki: Tamara- press 1989 ISBN 951-8994-01-3 * Erämaa (Pustynja) * Kissa * Kollit (Koty) * Miinus-laiva (Minus-korabl) * Rahat: Kun kuljin Kamennyi-siltaa (Dengi: 1) * Rahat: Meillä on aavistus (Dengi: 2) * Rahat: Niin harppasin laiturilta "kolme" (Dengi: 3) * Rahat: Ja minä ymmärsin (Dengi: 4) * Rahat: Näillä kuvioilla (Dengi: 5) * Rahat: Ne lensivät rikkauksia väännellen (Dengi: 6) * Rahat: Aavistuksen kuviot! (Dengi: 7) * Rahat: Salaatin värinen kolmonen (Dengi: 8) * Rahat: Päämäärä vie meitä ympyrää (Dengi: 9) * Rahat: Historia on säkki (Dengi: 10) * Rupisammakot (Elegija) ==Lähteet== ==Aiheesta muualla== Luokka:Venäläiset runoilijat Luokka:Vuonna 1954 syntyneet Luokka:Vuonna 2009 kuolleet
Kumano (Hiroshima)

Kumano () on Japanin maaseutukaupunki Hiroshiman prefektuurin Akin piirikunnassa. Kaupungin väkiluku on ollut viime vuosina laskussa, ja nyt se on 22 844 asukasta. Pinta-ala on 33,76 neliökilometriä, ja väestötiheys on 676,6 asukasta neliökilometrillä. Suurimmillaan kaupungissa on asunut yli 25 000 asukasta. == Väestönkehitys == Lähde: Vuosi Väestö Muutos 1995 24 953 2000 25 392 439 2005 25 103 -289 2010 24 533 -570 2015 23 755 -778 2020 22 844 -911 == Lähteet == Luokka:Hiroshiman prefektuuri Luokka:Japanin kunnat
Saka (Hiroshima)

Saka () on Japanin maaseutukaupunki Akin piirikunnassa, Hiroshiman prefektuurissa. Siellä asuu 12 592 asukasta. Pinta-ala on 15,69 neliökilometriä ja väestötiheys 802,5 asukasta yhdellä neliökilometrillä. Väestö on pienessä laskussa. == Lähteet == Luokka:Hiroshiman prefektuurin kaupungit
Jinsekin piirikunta

Jinsekin piirikunta () on piirikunta Japanin Hiroshiman prefektuurissa. Siellä asuu 8 259 asukasta, ja väestö on ollut jo pitkään laskussa. Vuosina 2015-2020 väestö laski yli kahdella prosentilla. Pinta-ala on 382 neliökilometriä ja väestötiheys on 21,62 asukasta nelikilometrillä. Sen ainoa kaupunki on Jinsekikōgen. == Väestönkehitys == Lähde: Vuosi Väestö Muutos 1995 13 218 2000 12 512 -706 2005 11 590 -922 2010 10 350 -1 240 2015 9 217 -1 133 2020 8 259 -958 == Lähteet == Luokka:Hiroshiman prefektuuri
Jinsekikōgen

Jinsekikōgen () on Japanin maaseutukaupunki Jinsekin piirikunnassa, Hiroshiman prefektuurissa. Sen väkiluku on 8 259 asukasta, ja väestö on laskussa. Vuosina 2015-2020 se laski yli kahdella prosentilla. Pinta-ala on 382 neliökilometriä ja väestötiheys 21,62 asukasta neliökilometrillä. == Väestönkehitys == Lähde: Vuosi Väestö Muutos 1995 13 218 2000 12 512 -706 2005 11 590 -922 2010 10 350 -1 240 2015 9 217 -1 133 2020 8 259 -958 == Lähteet == Luokka:Hiroshiman prefektuuri Luokka:Japanin kunnat
Toyotan piirikunta

Toyotan piirikunta () on Hiroshiman prefektuurissa, Japanissa sijaitseva piirikunta. Siellä asuu 7 161 asukasta. Sen pinta-ala on 43,11 neliökilometriä ja väestötiheys 166,1 asukasta neliökilometrillä. Väestö on hieman yli kahden prosentin laskussa (2015–2020). == Väestönkehitys == Vuosi Väestö Muutos 1995 10 854 2000 10 131 -723 2005 9 236 -895 2010 8 448 -788 2015 7 992 -456 2020 7 161 -831 Lähde: == Lähteet == Luokka:Hiroshiman prefektuuri
Saka

Saka tai SAKA voi viitata johonkin seuraavista: * Saka, kaupunki Japanissa * Saka järv, järvi Virossa * sakan kieli, kuollut iranilainen kieli * Bukayo Saka (s. 2001), englantilainen jalkapalloilija * Kosi Saka (s. 1986), kinshasankongolainen jalkapalloilija * Saka Finland eli Saka, oululainen yritys
Chiisagatan piirikunta

Chiisagatan piirikunta () on piirikunta Naganon prefektuurissa, Japanissa. Siellä asuu 9 730 asukasta. Väestötiheys on 40,38 asukasta neliökilometrillä ja pinta-ala 241 neliökilometriä. Väestö on puolentoista prosentin laskussa (2015-2020). == Väestönkehitys == Lähde: Vuosi Väestö Muutos 1995 12 889 2000 12 744 -145 2005 12 078 -666 2010 11 389 -689 2015 10 509 -880 2020 9 730 -779 == Lähteet == Luokka:Naganon prefektuuri
Kuroki Tamemoto

Kuroki Tamemoto (; 3. toukokuuta 1844 – 3. helmikuuta 1923) oli japanilainen kenraali. Hän palveli esimerkiksi ensimmäisen Kiinan–Japanin sodan ja Venäjän–Japanin sodan aikana. ==Elämäkerta== Kuroki Tamemoto syntyi Japanin Kagoshimassa (tuolloinen Satsuman han) 3. toukokuuta 1844. Hänen isänsä oli Kagoshima-klaaniin kuulunut samurai. Meiji-restauraation aikaisen Boshin-sodan aikana hän taisteli oman klaaninsa puolella shōgunin joukkoja vastaan. Boshin- sodan jälkeen perustettiin uusi Japanin keisarillinen armeija, jonka riveihin Kuroki liittyi kapteenina. Hänet ylennettiin pian everstiluutnantiksi ja vuonna 1877 hän komensi tykmenttiä oman klaaninsa joukkoja vastaan Satsuman kapinan aikana. Vuonna 1894 Kuroki komenski nyt kenraaliluutnantiksi ylenneenä Japanin 6. divisioonaa ensimmäisen Kiinan–Japanin sodan aikana. Kurokiista tuli edelleen Japanin 1. armeijan komentaja ja hänet ylennettiin kenraaliksi marraskuussa 1903. Seuraavana vuonna syttyi Venäjän–Japanin sota, jonka aikana Kuroki johti ensin joukkonsa Koreaan. Hänen komentamansa joukot ottivat useita voittoja venäläisistä Jalujoella, Liaoyangissa, Shahossa ja lopulta Mukdenissa. Tunnustuksena voitoistaan Kuroki sai ensin paronin (danshaku) aatelisarvon, sekä myöhemmin edelleen kreivin (hakushaku) arvon. Sen sijaan hän ei saanut odotettua ylennystä kenttämarsalkaksi. Ilmeisesti kyse oli armeijan sisäisestä politiikasta. Tuolloin armeijassa vaikuttivat etenkin Chōshūn jäsenet. Kuroki jäi eläkkeelle armeijasta ja työskenteli myöhemmin keisarin neuvonantajana. Hän kuoli 3. helmikuuta 1923. ==Lähteet== Luokka:Japanilaiset kenraalit Luokka:Vuonna 1844 syntyneet Luokka:Vuonna 1923 kuolleet
Aoki

Aoki () on Japanin kyläkunta Naganon prefektuurissa. Se kuuluu Chiisagatan piirikuntaan. Siellä asuu 4 124 asukasta, ja väestö laski prosentilla vuosina 2015-2020. Pinta-ala on 57,10 neliökilometriä ja väestötiheys 72,22 asukasta neliökilometrillä. == Väestönkehitys == Lähde: Vuosi Väestö Muutos 1995 5 003 2000 4 937 -66 2005 4 774 -163 2010 4 609 -165 2015 4 343 -266 2020 4 124 -219 == Lähteet == Luokka:Naganon prefektuurin kunnat
Nagawa

Nagawa () on Japanin maaseutukaupunki Naganon prefektuurissa Chiisagatan piirikunnassa. Siellä asuu 5 606 asukasta, pinta-ala on 183,9 neliökilometriä ja väestötiheys 30,49 asukasta neliökilometrillä. Väestö laski vuosina 2015-2020 1,9 prosentilla. == Väestönkehitys == Lähde: Vuosi Väestö Muutos 1995 7 886 2000 7 807 -79 2005 7 304 -503 2010 6 780 -524 2015 6 166 -614 2020 5 606 -560 == Ilmasto == == Lähteet == Luokka:Naganon prefektuurin kunnat
Anatoli Glebov

Anatoli Glebovitš Glebov (, oikea sukunimi Kotelnikov, ; 9. joulukuuta 1899 Pultava – 6. helmikuuta 1964 Moskova) oli venäläinen neuvostokirjailija. Anatoli Glebov toimi 1920-luvulla diplomaattina Turkissa ja Krestjanskaja gazeta -lehden kirjeenvaihtajaosaston päällikkönä. Vuonna 1927 hänestä tuli ammattikirjailija. Glebov kirjoitti ensimmäisen näytelmänsä vuonna 1919. Muinaisen Babylonian orjakapinasta kertova tragedia Zagmuk (1925) herätti Anatoli Lunatšarskin huomion ja siitä tehtiin samanniminen ooppera (1930). Glebov laati yli 20 näytelmää, 22 näyttämökappaletta harrastajateatteria varten ja käänsi noin 30 näytelmää Neuvostoliiton eri kielistä. 1950-luvun puolivälistä lähtien hän kirjoitti etupäässä proosaa. ==Suomennettuja teoksia== * Käy riveihin! Kollektivisoimiskysymystä käsittelevä näytelmä (Vstavai v rjady). Mukaellen suom. Kaarlo Halme. Leningrad: Kirja, 1931. * Laski väärin (Prostšitalsja). Suom. Irja Lindroos. Teoksessa Näytelmiä. Kokoelma 1. Leningrad: Kirja, 1936. ==Lähteet== Luokka:Neuvostoliittolaiset kirjailijat Luokka:Venäläiset kirjailijat Luokka:Vuonna 1899 syntyneet Luokka:Vuonna 1964 kuolleet
Hanishinan piirikunta

Hanishinan piirikunta () on yksi Japanin Naganon prefektuurin piirikunnista. Siellä asuu 14 020 asukasta, pinta-ala on 53,64 neliökilometriä ja väestötiheys 261,4 asukasta neliökilometrillä. == Väestönkehitys == Lähde: Vuosi Väestö Muutos 1995 16 776 2000 16 830 +54 2005 16 463 -367 2010 15 730 -733 2015 14 871 -859 2020 14 020 -851 == Lähteet == Luokka:Naganon prefektuuri
Cheung Ka-long

Edgar Cheung Ka-long (; s. 10. kesäkuuta 1997) on hongkongilainen vasenkätinen florettimiekkailija. Hän voitti vuoden 2020 kesäolympialaisissa kultaa miesten floretissa, mikä oli Hongkongin historian toinen olympiakulta ja ensimmäinen ikinä miekkailusta. Hän toisti saavutuksensa Pariisin olympialaisissa 2024. == Lähteet== Luokka:Vuonna 1997 syntyneet Luokka:Hongkongilaiset miekkailijat Luokka:Hongkongilaiset olympiavoittajat Luokka:Elävät henkilöt
Sakaki (Nagano)

Sakaki () on Japanin maaseutukaupunki Naganon prefektuurin Hanishinan piirikunnassa. Siellä asuu 14 020 asukasta. Väestö on laskussa. Pinta-ala on 53,64 neliökilometriä ja väestötiheys 261,4 asukasta neliökilometrillä. == Väestönkehitys == Lähde: Vuosi Väestö Muutos 1995 16 776 2000 16 830 +54 2005 16 463 -367 2010 15 730 -733 2015 14 871 -859 2020 14 020 -851 == Ilmasto == == Lähteet == Luokka:Naganon prefektuurin kunnat
Higashi-Chikuman piirikunta

Higashi-Chikuman piirikunta () on piirikunta Naganon prefektuurissa Japanissa. Siellä asuu 21 071 asukasta, ja väestö laskee. Pinta-ala on 268,5 neliökilometriä ja väestötiheys 78,48 asukasta neliökilometrillä. == Kunnat == * Asahi * Chikuhoku * Ikusaka * Omi * Yamagata == Lähteet == Luokka:Naganon prefektuuri
Asahi (Nagano)

Asahi () on Japanin kyläkunta Naganon prefektuurin Higashi-Chikuman piirikunnassa. Kaupungin väkiluku on 4 282 asukasta, pinta-ala 70,62 neliökilometriä ja väestötiheys 60,63 asukasta neliökilometrillä. == Väestönkehitys == Lähde: Vuosi Väestö Muutos 1995 4 459 2000 4 908 +467 2005 4 875 -32 2010 4 741 -134 2015 4 462 -279 2020 4 282 -180 == Ilmasto == == Lähteet == Luokka:Naganon prefektuurin kunnat
Jang Min-hee

Jang Min-hee (; s. 5. huhtikuuta 1999) on eteläkorealainen jousiampuja ja olympiavoittaja. Jang Min-hee aloitti jousiammunnan neljännellä luokalla. Lajin pariin häntä innosti eräs hänen opettajistaan. Vuonna 2019 hän osallistu nuorten maailmanmestaruuskilpauihin, missä hän voitti kaksi kultaa ja pronssin. Kultamitalit tulivat naisten joukkuekilpailusta ja sekajoukkueiden kilpailusta. Pronssille Jang sijoittui yksilökilpailussa. Jang osallistui elokuussa 2019 ensimmäiseen Aasian cupin osakilpailuunsa. Hän sijoittui kilpailussa neljänneksi. Kesäkuussa 2021 Gwangjussa järjestetyn Aasian cupin osakilpailun Jang voitti. Hän nousi sen ansiosta jousiammunnman maailmanrankinglistalla 258:lta sijalta 148:ksi. Jang sai Tokion olympialaisiin paikan sekä yksilö- että joukkuekilpailuun. Etelä-Korean joukkueessa hän oli voittamassa An Sanin ja Kang Chae-youngin kanssa olympiakultaa. == Lähteet == Luokka:Eteläkorealaiset jousiampujat Luokka:Eteläkorealaiset olympiavoittajat Luokka:Vuonna 1999 syntyneet Luokka:Elävät henkilöt
Chikuhoku

Chikuhoku () on Japanin kyläkunta Naganon prefektuurin Higashi-Chikuman piirikunnassa. Siellä asuu 4 150 asukasta, sen väestötiheys on 41,72 asukasta neliökilometrillä ja pinta-ala 99,47 neliökilometriä. == Väestönkehitys == Lähde: Vuosi Väestö Muutos 1995 6 570 2000 6 049 -521 2005 5 702 -347 2010 5 172 -530 2015 4 730 -442 2020 4 150 -580 == Ilmasto == == Lähteet == Luokka:Naganon prefektuurin kunnat
Ikusaka

Ikusaka () on Japanin kyläkunta Higashi-Chikuman piirikunnassa, Naganon prefektuurissa. Siellä asuu 1 640 asukasta, sen väestötiheys on 42 asukasta neliökilometrillä ja pinta-ala 39,05 neliökilometriä. == Väestönkehitys == Lähde: Vuosi Väestö Muutos 1995 2 559 2000 2 416 -143 2005 2 160 -256 2010 1 953 -207 2015 1 843 -110 2020 1 640 -203 == Lähteet == Luokka:Naganon prefektuurin kunnat
Omi (Nagano)

Omi () on Japanin kyläkunta Naganon prefektuurin Higashi-Chikuman piirikunnassa. Siellä asuu 2 595 asukasta, väestötiheys on 75,48 asukasta neliökilometrillä ja pinta-ala 34,38 neliökilometriä. == Väestönkehitys == Lähde: Vuosi Väestö Muutos 1995 3 499 2000 3 347 -52 2005 3 204 -143 2010 2 970 -234 2015 2 788 -182 2020 2 595 -193 == Lähteet == Luokka:Naganon prefektuurin kunnat
Ahjon rautatieasema

Ahjon rautatieasema (alun perin Jukola) on entinen seisake Porvoon radalla Keravalla, kahden kilometrin päässä Keravan rautatieasemalta itään. Seisake sijaitsi Keravan ja Talman asemien välissä. Lähellä nykyistä Ahjonsiltaa sijaitsi myös tavaraliikenteen käytössä ollut sivuraide ja teollisuusrakennus. Asema jäi pois käytöstä, kun henkilöliikenne Porvoon radalla vuonna 1981 lakkautettiin. Rataa pitkin kulkevat enää vain Sköldvikin radan tavarajunat ja kesäisin Porvoon museorautatien junat, mutta nekään eivät pysähdy Ahjossa. Suunnitelmissa kuitenkin on, että tulevaisuudessa osa Helsingistä Keravalle kulkevista lähijunista jatkaisi Nikkilän asemalle asti, jolloin myös radan varrella sijaitsevat Ahjon ja Talman rautatieasemat otettaisiin uudestaan käyttöön. == Lähteet == Luokka:Uudenmaan lakkautetut rautatieliikennepaikat Luokka:Uudenmaan suunnitellut rautatieliikennepaikat Luokka:Keravan liikenne Luokka:Ahjo Luokka:Keravan rakennukset ja rakennelmat
Talman rautatieasema

Talman rautatieasema () on entinen laiturivaihteeksi luokiteltu liikennepaikka Porvoon radalla Sipoon Talmassa, viiden kilometrin päässä Keravalta. Siellä oli puinen asemarakennus sekä kivinen purkaus- ja lastauslaituri. Ennen vuotta 1919 aseman nimi oli Martinkylä.Itälahti 2023, s. 28 Asemalta johti pistoraide tiilitehtaalle, ja tehtaalla oli oma kapearaiteinen yhteys läheiselle savenottopaikalle.Itälahti 2023, s. 100 Talman liikennepaikkarakennus oli peräisin Meltolan linjavaihteelta Hanko–Hyvinkää-radalta, ja se oli todennäköisesti Bruno Granholmin suunnittelema.Itälahti 2023, s. 99 Asema jäi pois käytöstä, kun henkilöliikenne Porvoon radalla vuonna 1981 lakkautettiin. Tavaraliikenteen osalta Talman asema lakkautettiin vuonna 1989. Rataa pitkin kulkevat enää vain Sköldvikin radan tavarajunat sekä kesäisin Porvoon museorautatien junat, mutta nekään eivät pysähdy Talmassa. Suunnitelmissa kuitenkin on, että tulevaisuudessa osa Helsingistä Keravalle kulkevista lähijunista jatkaisi Nikkilän asemalle asti, jolloin myös radan varrella sijaitsevat Talman ja Ahjon rautatieasemat otettaisiin uudestaan käyttöön. == Lähteet == * === Viitteet=== Luokka:Uudenmaan lakkautetut rautatieliikennepaikat Luokka:Uudenmaan suunnitellut rautatieliikennepaikat Luokka:Sipoon liikenne
Ping An Finance Centre

Ping An Finance Centre (tunnetaan myös nimellä Ping An IFC) () on 115-kerroksinen, 599 metriä korkea pilvenpiirtäjä Shenzhenissä Kiinassa. Se rakennettiin kiinalaisen vakuutus- ja finanssikonserni Ping An Insurancen päämajaksi, ja sen suunnitteli yhdysvaltalainen arkkitehtitoimisto Kohn Pedersen Fox. Rakennus valmistui seitsemän vuoden rakentamisen jälkeen maaliskuussa 2017. Ping An Finance Centre on korkein rakennus Shenzhenin kaupungissa, toiseksi korkein Kiinassa (Shanghai Towerin jälkeen) ja viidenneksi korkein koko maailmassa. Rakennuksen näköalatasanne on 562 metrin korkeudessa. == Lähteet == == Aiheesta muualla == Luokka:Shenzhenin pilvenpiirtäjät
The Naked Director

The Naked Director () on japanilainen Netflix-alkuperäissarja, jonka ensimmäinen tuotantokausi julkaistiin 8. elokuuta 2019. Sarja perustuu Nobuhiro Motohashin kirjaan Zenra Kantoku Muranishi Toru Den ja kertoo puolifiktiivisesti japanilaista aikuisviihdealaa mullistaneesta ohjaaja Tōru Muranishista. Sarja sijoittuu pääasiassa 1980-luvulle. Muranishia näyttelee Takayuki Yamada ja aikuisviihdealaa maassaan näkyvästi popularisoinutta Kaoru Kurokia Misato Morita. Sarjan toinen tuotantokausi julkaistiin Netflixissä 24. kesäkuuta 2021, ja se sisälsi ensimmäisen kauden tapaan kahdeksan jaksoa. == Rooleissa == == Lähteet == == Aiheesta muualla == * Ohjelman verkkosivu * Luokka:2010-luvun televisiosarjat Luokka:2020-luvun televisiosarjat Luokka:Netflix-alkuperäissarjat Luokka:Japanilaiset televisiosarjat Luokka:Draamakomediasarjat Luokka:Seksuaalisuus Japanissa Luokka:Televisiosarjat elokuvanteosta
Yamagata (Nagano)

Yamagata () on Japanin kyläkunta Naganon prefektuurin Higashi-Chikuman piirikunnassa. Siellä asuu 8 404 asukasta, sen väestötiheys on 336,4 asukasta neliökilometrillä ja sen pinta-ala on 24,98 neliökilometriä. == Väestönkehitys == Lähde: Vuosi Väestö Muutos 1995 7 208 2000 7 706 +498 2005 8 195 +501 2010 8 425 +230 2015 8 395 -30 2020 8 404 +9 == Ilmasto == == Lähteet == Luokka:Naganon prefektuurin kunnat
Oku Yasukata

Oku Yasukata (; 5. tammikuuta 1847 – 19. heinäkuuta 1930) oli japanilainen marsalkka. Hän komensi joukkoja esimerkiksi ensimmäisessä Kiinan–Japanin sodassa ja Venäjän–Japanin sodassa. ==Elämäkerta== Oku Yasukata syntyi Japanin Fukuokassa (tuolloinen Kokura) 5. tammikuuta 1847. Hänen isänsä oli Kokura- klaanin samurai. Meiji-restauraation jälkeen hän liittyi uuteen Japanin armeijaan ja sai mainetta vuoden 1877 Satsuman kapinan taisteluissa. Kapinan aikana Oku komensi 13. jalkaväkirykmenttiä. Seuraavan vuosikymmenen aikana hän yleni kenraalimajuriksi saakka. Ylennyttyään kenraalimajuriksi Oku lähetettiin opiskelemaan Eurooppaan. Kun palasi Japaniin hänet asetettiin Japanin armeijan 5. divisioonan komentoon. Okun johdolla 5. divisioona osallistui ensimmäisen Kiinan–Japanin sodan (1894–1895) taisteluihin. Sodan jälkeen Oku toimi 1. divisioonan komentajana, sekä myöhemmin Tokion puolustuksen kenraalikuvernöörinä. Vuonna 1903 hän sai ylennyksen kenraaliksi. Venäjän–Japanin sodan sytyttyä vuonna 1904 Oku asetettiin Japanin 2. armeijan johtoon. 2. armeija teki maihinnousun Pitzuwossa Liaotungin niemimaalla. Port Arthurin venäläinen laivastotukikohta eristettiin muista venäläisistä Okun otettua voiton Nanshanin taistelussa. Taistelun jälkeen Oku marsitti joukkonsa kohti pohjoista voittaen venäläiset uudestaan Telissun taistelussa. Edelleen kohti pohjoista marsittaessa venäläiset voitettiin myös Tashihchiaon taistelussa. Ensimmäinen suurempi taistelu käytiin Liaoyangissa. Liaoyangin tuntumassa Oku johti hyökkäystä venäläisten puolustusasemien oikeaan siipeen. Hän johti miehiään vielä Liaoyangin jälkeen käydyssä Shahon taistelussa. Shahon jälkeen hän jätti komennon hetkeksi, mutta palasi ajoissa osallistuakseen Mukdenin taisteluun. Sodan jälkeen Oku sai vuonna 1907 kreivin (hakushaku) aatelisarvon, sekä vuonna 1911 ylennyksen kenttämarsalkaksi. Oku toimi myös armeijan esikuntapäällikkönä, kunnes hän siirtyi reserviin vuonna 1912. Oku kuoli 19. heinäkuuta 1930. ==Lähteet== Luokka:Japanin marsalkat Luokka:Vuonna 1847 syntyneet Luokka:Vuonna 1930 kuolleet
Kami-Inan piirikunta

Kami-Inan piirikunta () on yksi Naganon prefektuurin piirikunnista Japanissa. Siihen kuuluu Iijima, Minami-Minowa, Minowa, Miyada, Nakagawa ja Tatsuno. Siellä asuu 81 586 asukasta, sen väestötiheys on 151,8 asukasta neliökilometrillä ja sen pinta-ala on 514,6 neliökilometriä. == Väestönkehitys == Lähde: Vuosi Väestö Muutos 1995 83 980 2000 86 534 +2 554 2005 86 498 -36 2010 85 616 -782 2015 83 275 -2 341 2020 81 586 -1 789 == Lähteet == Luokka:Naganon prefektuuri
Iijima

Iijima () on Japanin maaseutukaupunki Naganon prefektuurin Kami-Inan piirikunnassa. Kaupungissa asuu 9 007 asukasta, sen väestötiheys on 103,6 asukasta neliökilometrillä ja sen pinta-ala on 86,96 neliökilometriä. == Väestönkehitys == Lähde: Vuosi Väestö Muutos 1995 10 989 2000 10 895 -194 2005 10 570 -425 2010 9 902 -668 2015 9 530 -368 2020 9 007 -523 == Ilmasto == == Lähteet == Luokka:Naganon prefektuurin kunnat
Minami-Minowa

Minami-Minowa () on yksi Japanin kyläkunnista Kami-Inan piirikunnassa, Naganon prefektuurissa. Siellä asui vuonna 2020 15 857 asukasta. Väestötiheys oli 385,9 asukasta neliökilometrillä ja pinta-ala 40,99 neliökilometriä. Väestö nousi kyläkunnassa lähes prosentilla vuodesta 2015. == Väestönkehitys == Lähde: Vuosi Väestö Muutos 1995 12 133 2000 13 404 +1 271 2005 13 620 +216 2010 14 543 +923 2015 15 063 +520 2020 15 817 +754 == Ilmasto == == Lähteet == Luokka:Naganon prefektuurin kunnat
Minowa

Minowa () on yksi Japanin Naganon prefektuurin maaseutukaupungeista. Se sijaitsee Kami-Inan piirikunnassa. Maaseutukaupungin väkiluku vuonna 2020 oli 24 981 asukasta. Sen pinta-ala on 85,91 neliökilometriä ja väestötiheys 290,8 asukasta neliökilometrillä. == Väestönkehitys == Lähde: Vuosi Väestö Muutos 1995 24 048 2000 25 661 +1 613 2005 26 276 +615 2010 26 214 -62 2015 25 241 -973 2020 24 981 -260 == Ilmasto == == Lähteet == Luokka:Naganon prefektuurin kunnat
Mihail Rošal

Mihail Grigorjevitš Rošal (, 22. toukokuuta 1897 Pietari – 1985) oli venäläinen bolševikki, joka toimi sittemmin puolue- ja hallintotehtävissä. Mihail Rošal syntyi kauppiaan perheeseen. Hänen veljensä oli Venäjän sisällissodassa ammuttu bolševikki Semjon Rošal. Mihail liittyi bolševikkipuolueeseen vuonna 1915 ja perusti helmikuun vallankumouksen jälkeen sotilasneuvoston Novgorodiin. Puolueen keskuskomitea lähetti hänet huhtikuussa Helsinkiin, jossa hän toimi puoluekomitean sihteerinä, perusti Volna-lehden ja osallistui Itämeren laivaston edustajainkokoukseen. Rošal pidätettiin heinäkuussa 1917 ja vietiin Pietariin Krestyn vankilaan, mutta päästettiin pian vapaaksi. Hän palasi Novgorodiin, jossa hän toimi bolševikkipuolueen kuvernementtikomitean sihteerinä ja sotilaiden vallankumouskomitean jäsenenä sekä johti paikallista neuvostojen sanomalehteä. Rošal toimi myöhemmin puolue-, neuvosto- ja taloushallinnon tehtävissä Voronežissa, Kazanissa, Harkovassa ja Moskovassa osallistuen puolueen ja neuvostojen edustajainkokouksiin. Hän valmistui Moskovan Baumanille nimetystä mekaaniikan ja koneenrakennusinstituutista vuonna 1935 ja sai komennuksen asetehtaan johtajaksi Penzaan. Rošal pidätettiin vuonna 1937 ja tuomittiin vuonna 1940 viideksitoista vuodeksi pakkotyöhön neuvostovastaisesta toiminnasta syytettynä. Hänet vapautettiin ja rehabilitoitiin vuonna 1954, ja samana vuonna hänelle myönnettiin valtion eläke. Rošal on kirjoittanut vallankumoushistorialliset teokset Sobytija oktjabrja v Novgorode (1957), Na putjah revoljutsii (1957) ja Zapiski iz prošlogo (1966). ==Lähteet== Luokka:Bolševikit Luokka:Vuonna 1897 syntyneet Luokka:Vuonna 1985 kuolleet
Aoshima (Ehime)

Aoshima (, myös , ’kissasaari’) on saari Japanin Ehimen prefektuurissa Shikokun rannikolla. Se kuuluu Ōzun kaupunkiin ja sijaitsee Seton sisämeressä noin 13,5 kilometrin etäisyydellä Ōzun Nagahaman kaupunginosasta. Saari on tunnettu kissoistaan, joita on kuusi kertaa enemmän kuin ihmisiä. Tästä huolimatta se ei ole ainoa "kissasaari" Japanissa, vaan niitä on noin tusina. Kissat tuotiin aluksi kalastuksesta eläneelle saarelle hiirien ja rottien hävittämiseksi. Vuonna 2018 saarella laskettiin olevan vain 9 asukasta. Samana vuonna saarelaiset aloittivat kissojen määrän sääntelyn, minkä johdosta eläinlääkärit kastroivat 172 kissaa yhden päivän aikana. Tavoitteena oli pysäyttää kissojen määrän kasvu. == Lähteet == Luokka:Kissa Luokka:Japanin saaret Luokka:Ehimen prefektuuri
Veneskoski (Nurmo)

Veneskoski on kylä ja taajama, joka sijaitsee Etelä-Pohjanmaan maakunnassa Seinäjoen kaupungissa, entisen Nurmon kunnan alueella. Veneskoskelta on matkaa Seinäjoen keskustaan lähes 12 kilometriä. Seinäjoen aluejaossa Veneskoski kuuluu Ruuhikosken suuralueeseen. Vuonna 2022 Veneskosken taajama-alueella asui 339 ihmistä.Kylä kuuluu postinumeroalueeseen 60640 Isokoski. Kylästä noin kaksi kilometriä etelään sijaitsee Viitalankylä, joka osaltaan kuuluu Veneskosken taajamaan. Veneskosken sekä Viitalankylän alueilla toimii yhteinen kyläyhdistys Veneskoski-Viitala -seura ry. Veneskoskella sijaitsee kyläseuran ylläpitämä kuntosali. Veneskosken louhoksella on uimaranta, sauna ja mahdollisuus avantouinnille. ==Liikenne== Veneskoski sijaitsee valtatie 18 varrella. Lisäksi kylä on Karstulaan asti johtavan seututie 697:n alkupiste. ==Lähteet== Luokka:Ruuhikoski Luokka:Nurmon kylät Luokka:Etelä-Pohjanmaan maakunnan taajamat
Pertti Kekarainen

Pertti Tapani Kekarainen (4. heinäkuuta 1965 Oulu – 18. heinäkuuta 2021 Helsinki)Kuolinilmoitus, Kaleva 17.10.2021, s. 38 oli suomalainen kuvataiteilija. Ylioppilaaksi vuonna 1984 kirjoitettuaan Kekarainen muutti Helsinkiin ja alkoi opiskella kuvataideakatemiassa. Oulun ajoista muistuttaa edelleen Oulun Suomalaiseen yhteiskouluun sijoitettu tilausteos Välitila vuodelta 2006. == Lähteet == Luokka:Suomalaiset valokuvaajat Luokka:Vuonna 1965 syntyneet Luokka:Vuonna 2021 kuolleet
Vain elämää (12. tuotantokausi)

Vain elämää -sarjan 12. tuotantokausi esitettiin Nelosella syksyllä 2021. Kauden artistit olivat Tuure Kilpeläinen, Arttu Wiskari, Anna Abreu, Jukka Poika, Suvi Teräsniska, Pyhimys, Chisu ja Anssi Kela. Kauden kuvaukset alkoivat Hirvensalmen Satulinnassa 25. toukokuuta 2021 ja ensiesitys Nelosella 24. syyskuuta 2021. == Jaksot == Jakso Esityspäivä Katsojaluvut1 Päivän artisti/teema Esitetyt kappaleet 1 24. syyskuuta 2021 501 000 Saapuminen Satulinnaan 2 1. lokakuuta 2021 660 000 Arttu Wiskari 3 8. lokakuuta 2021 612 000 Abreu 4 15. lokakuuta 2021 636 000 Anssi Kela 5 22. lokakuuta 2021 627 000 Suvi Teräsniska 6 29. lokakuuta 2021 539 000 Jukka Poika 7 5. marraskuuta 2021 552 000 Tuure Kilpeläinen 8 12. marraskuuta 2021 493 000 Chisu 9 19. marraskuuta 2021 545 000 Pyhimys 10 26. marraskuuta 2021 462 000 Yllätysbiisit 11 3. joulukuuta 2021 378 000 Vain elämää: Pelastakaa Lapset 12 10. joulukuuta 2021 382 000 Vain elämää: Joulu 13 17. joulukuuta 2021 333 000 1 Keskikatsojamäärä televisiossa jakson ensiesityspäivänä. == Lähteet == Luokka:Vain elämää -tuotantokaudet Luokka:Pelastakaa Lapset
Ulugʻbek Rashitov

Ulugʻbek Ismatullaevich Rashitov (23. maaliskuuta 2002) on uzbekistanilainen taekwondoin ja olympiavoittaja. Rashitov voitti juniori-ikäisten Aasian- mestaruuden vuonna 2017 ja 2019, MM-pronssia 2018 ja nuorten olympialaisten hopeaa 2018. Ensimmäisen kerran aikuisten kilpailuissa Rashitov kilpaili vuonna 2019. Ensimmäisen aikuisten turnausvoiton hän saavutti vuonna 2021 Turkin avoimessa turnauksessa. Tokion olympialaisissa Rashitov kilpaili 68 kg sarjassa. Hän voitti ensimmäisellä kierroksella malilaisen Seydou Fofana 38–17 ja toisella kierroksella eteläkorealaisen Lee Dae-hoonin 21–19. Puolivälierissä Rashitov voitti puolivälierissä iranilaisen Mirhashem Hosseinin 34–22 ja välierissä bosniahertsegovinalaisen Nedžad Husićin. Loppuottelussa Rashitov voitti brittiläisen Bradly Sindenin 34–29. Mitali oli samalla Uzbekistanin ensimmäinen kultamitali taekwondossa. ==Lähteet== Luokka:Uzbekistanilaiset taekwondoinit Luokka:Uzbekistanilaiset olympiavoittajat Luokka:Vuonna 2002 syntyneet Luokka:Elävät henkilöt
Maksim Hramtsov

Maksim Sergejevitš Hramtsov (, s. 12. tammikuuta 1998 Nižnevartovsk) on venäläinen taekwondoin, olympiavoittaja ja maailmanmestari. Hramtsov kilpaili aikuisten kilpailuissa ensimmäisen kerran vuonna 2015, jolloin hän osallistui Egyptin avoimeen turnaukseen. Ensimmäisen aikuisten turnausvoiton hän saavutti samana vuonna Venäjän avoimessa turnauksessa. Vuonna 2015 hän voitti sekä alle 18-vuotiaiden että alle 21-vuotiaiden EM-kultaa 68 kg sarjassa. Hän uusi alle 21-vuotiaiden EM-kullan vuonna 2016, mutta painoluokkaa korkeammalla 74 kg sarjassa. Lisäksi hän saavutti viisi turnausvoittoa, kun hän voitti Belgian, Itävallan, Puolan, Venäjän ja Riian avoimen turnauksen 74 kg sarjassa. Vuonna 2017 Hramtsov saavutti uransa ensimmäisen aikuisten MM-kullan, kun hän voitti Mujun MM-kilpailujen 74 kg sarjan. Tämän lisäksi hän voitti Saksan, Turkin ja Fujairahin avoimen turnauksen. Vuonna 2017 Hramtsov osallistui myös ensimmäisen kerran Grand Prix ja Grand Slam -turnauksiin saavuttaen voiton Wuxin Grand Slamin. Vuonna 2018 Hramtsov voitti Kazanin EM-kilpailuissa EM- kultaa 80 kg sarjaan. EM-kullan lisäksi Hramtsov saavutti useita turnausvoittoja, kun hän voitti Rooman, Moskovan ja Taoyuanin Grand Prix -turnaukset, Moskovan avoimen turnauksen ja Wuxin Grand Slam -turnauksen. Vuonna 2019 hän voitti Saksan ja Australian avoimet turnaukset, Rooman ja Moskovan Grand Prix't ja Wuxin Grand Slamin. Vuonna 2021 Hramtsov voitti Sofian EM-kilpailuissa 80 kg sarjan EM-kultaa. Tokion olympialaisissa 2020 Hramtsov kilpaili 80 kg sarjassa. Hän voitti ensimmäisellä kerroksella burkinafasolaisen Faysal Sawadogon 13–6 ja puolivälierissä kroatialaisen Toni Kanaetin 22–0. Loppuotteluun hän eteni voittamalla egyptiläisen Seif Eissan 13–1. Loppuottelussa Hramtsov teki 20 pistettä jordanialaisen Saleh Al- Sharabatyn yhdeksää vastaan voittaen olympiakultaa. ==Lähteet== Luokka:Venäläiset taekwondoinit Luokka:Venäläiset olympiavoittajat Luokka:Vuonna 1998 syntyneet Luokka:Elävät henkilöt
Luettelo OnePlussan tuotteista

Tämä on luettelo kiinalaisen viihde-elektroniikkavalmistaja OnePlussan tuotteista. OnePlus valmistaa älypuhelimia, kuulokkeita, puettavia tietokoneita ja televisioita. Lisäksi se on kehittänyt älypuhelimissaan käytettävän OxygenOS-käyttöliittymän (Kiinassa HydrogenOS). == Luettelo == === Älypuhelimet === * OnePlus One (2014) * OnePlus 2 (2015) * OnePlus X (2015) * OnePlus 3 (2016) * OnePlus 3T (2016) * OnePlus 5 (2017) * OnePlus 5T (2017) * OnePlus 6 (2018) * OnePlus 6T (2018) * OnePlus 7 (2019) * OnePlus 7 Pro (2019) * OnePlus 7T (2019) * OnePlus 7T Pro (2019) * OnePlus 8 (2020) * OnePlus 8 Pro (2020) * OnePlus Nord (2020) * OnePlus 8T (2020) * OnePlus Nord N100 (2020) * OnePlus Nord N10 (2020) * OnePlus 9 (2021) * OnePlus 9R (2021) * OnePlus 9 Pro (2021) * OnePlus CE (2021) * OnePlus Nord N200 (2021) * OnePlus Nord 2 (2021) * OnePlus 10 Pro (2022) * OnePlus 10T (2022) * OnePlus 11 (2023) * OnePlus 11R (2023) * OnePlus Nord CE 3 Lite (2023) * OnePlus Nord 3 (2023) * OnePlus Open (2023) * OnePlus Nord 4 (2024) * OnePlus Nord CE 4 Lite (2024) === Kuulokkeet === * OnePlus Bullets Wireless (2018) * OnePlus Bullets Wireless 2 (2019) * OnePlus Bullets Wireless Z (2020, vain Intian markkinoille) * OnePlus Buds (2020) * OnePlus Buds Z (2020) === Puettavat tietokoneet === * OnePlus Band (2021, vain Intian markkinoille) * OnePlus Watch (2021) * OnePlus Watch 2 (2024) * OnePlus Watch 2R (2024) === Taulutietokoneet === * OnePlus Pad (2023) === Televisiot === * OnePlus TV (2018) * OnePlus TV Q1 (2020) * OnePlus TV Q1 Pro (2020) * OnePlus TV Y -sarja * OnePlus TV U -sarja == Lähteet == == Aiheesta muualla == * OnePlussan älypuhelimet GSMArena * OnePlussan älypuhelimet gadgets.ndtv.com * Luokka:Älypuhelimet OnePlussan tuotteista
Tamara Csipes

Tamara Csipes (s. 24. elokuuta 1989 Budapest) on unkarilainen ratameloja, kaksinkertainen olympiavoittaja sekä moninkertainen maailman- ja Euroopan- mestari. Csipes kuului Rio de Janeiron kesäolympialaisissa 2016 Unkarin olympiakultaa voittaneeseen joukkueeseen 500 metrin kajakkinelosessa. Joukkueeseen kuuluivat Csipesin lisäksi Gabriella Szabó, Danuta Kozák ja Krisztina Fazekas-Zur. Vuodelle 2021 siirretyissä Tokion olympialaisissa 2020 Csipes voitti Unkarin joukkueessa kultaa kajakkinelosen 500 metrillä. 500 metrin kajakkiyksikössä hän saavutti hopeaa. Samoissa olympialaisissa hän sijoittui 500 metrin kajakkikaksikossa neljänneksi yhdessä Erika Medveczkyn kanssa. Csipes on saavuttanut kajakkimelonnassa kaikkiaan kahdeksan maailmanmestaruutta sekä yhtä monta Euroopan-mestaruutta. Hänellä on lisäksi yksi MM-hopea sekä viisi EM-hopeaa ja yksi EM-pronssi. Yksilökilpailuissa hän on voittanut MM-kultaa 1 000 metrillä ja 5 000 metrillä Szegedissä 2011 sekä 1 000 metrillä Szegedissä 2019. Euroopan-mestaruuksista vain Brandenburgin 2014 EM-kulta 1 000 metrillä on yksilökilpailusta, muut ovat tulleet kahden tai neljän hengen kajakkiluokista. Euroopan kisoista Csipesillä on yksi kultamitali Minskistä 2019. Csipes edustaa Budapest Honvédia. Hänen isänsä Ferenc Csipes on ratamelonnan olympiavoittaja ja moninkertainen maailmanmestari. == Lähteet == Luokka:Unkarilaiset melojat Luokka:Unkarilaiset olympiavoittajat Luokka:Vuonna 1989 syntyneet Luokka:Elävät henkilöt
Nozu Michitsura

Nozu Michitsura (; 15. joulukuuta 1841 – 18. lokakuuta 1908) oli japanilainen marsalkka. Hän johti joukkoja esimerkiksi ensimmäisessä Kiinan–Japanin sodassa ja Venäjän–Japanin sodassa. ==Elämäkerta== Nozu Michitsura syntyi Japanin Kagoshimassa (tuolloinen Satsuman han) 15. joulukuuta 1841. Hänen isänsä oli Kagoshima-klaanin samurai. Meiji-restauraation aikaisen Boshin-sodanaikana Nozu otti osaa taisteluihin shōgunin joukkoja vastaan. Sodan jälkeen hän liittyi uuteen Japanin armeijaan ja komensi 2. jalkaväkiprikaatia Satsuman kapinan aikana vuonna 1877. 1870- ja 1880-luvuilla Nozu vieraili Euroopassa ja Yhdysvalloissa. Nozun tehtävänään oli tutkia paikkallisten asevoimien toimintaa. Hänen palatessaan Japaniin Nozusta tuli Hiroshiman alueen päällikkö, sekä Japanin armeijan 5. divisioonan komentaja. Hän komensi joukkoja ensimmäisen Kiinan–Japanin sodan aikana ja oli huomattavassa roolissa esimerkiksi Pjongjangin taistelussa kiinalaisista saadussa voitossa. Sodan aikana hänestä tuli myös Japanin 1. armeijan komentaja sen aikaisemman komentaja marsalkka Yamagata Aritomon sairastuttua. Maaliskuussa 1895 Nozu sai ylennyksen kenraaliksi. Sodan jälkeen hänellä oli useita komentotehtäviä. Hän komensi esimerkiksi Japanin keisarillisen kaartin divisioona ja toimi asevoimien koulutuksen päätarkastajana. Venäjän–Japanin sodan sytyttyä vuonna 1904 Nozu komensi Japanin 4. armeijaa. Hän johti joukkojensa maihinnousua mantereella ja otti osaa taisteluihin Liaoyangissa, Shahossa ja Mukdenissa. Menestys toi Nozulle sodan jälkeen vuonna 1906 ylennyksen kenttämarsalkaksi. Vuonna 1907 hän sai markiisin (koshaku) aatelisarvon. Nozu kuoli 18. lokakuuta 1908. ==Lähteet== Luokka:Japanin marsalkat Luokka:Vuonna 1841 syntyneet Luokka:Vuonna 1908 kuolleet
Vladislav Larin

Vladislav Vladimirovitš Larin (, s. 7. lokakuuta 1995 Kotkatjärvi, Karjalan tasavalta) on venäläinen taekwondoin, olympiavoittaja ja maailmanmestari. Larin on kilpaillut aikuisten kilpailuissa vuodesta 2014 lähtien. Ensimmäisen aikuisten arvokisamitalin Larin saavutti Tšeljabinskin maailmanmestaruuskilpailuissa, joissa hän oli kolmas 87 kg:n sarjassa. Hänellä on lisäksi MM-kultaa vuodelta 2019 ja MM-hopeaa Mujun maailmanmestaruuskilpailuista 2017. Kumpikin mitali tuli 87 kg:n sarjassa. Hänellä on myös kaksi EM-kultaa vuosilta 2016 ja 2018 sekä EM-hopeaa vuodelta 2021. Larin kilpaili Tokion olympialaisissa 2020 yli 80 kg:n sarjassa. Larin voitti ensimmäisellä kierroksella tongalaisen Pita Taufatofuan 24–3 ja puolivälierissä slovenialaisen Ivan Trajkovičin 16–3. Välierävaiheessa Larin otteli kiinalaista Sun Hongyia vastaan. Larin voitti ottelun 30–3. Loppuottelussa Larin voitti pohjoismakedonialaisen Dejan Georgievskin 15–9. ==Lähteet== ==Aiheesta muualla== *Olimpijakisojen meštari šai Karjalan korkeimman palkinnon (6.8.2021) (omamedia.ru) Luokka:Venäläiset taekwondoinit Luokka:Venäläiset olympiavoittajat Luokka:Vuonna 1995 syntyneet Luokka:Elävät henkilöt
Anastasija Zolotic

Anastasija Zolotic (23. marraskuuta 2002 Largo, Florida) on yhdysvaltalainen taekwondoin ja olympiavoittaja. Zolotic on kilpaillut aikuisten kilpailuissa vuodesta 2019 lähtien. Tätä ennen hänellä on junioreiden Pan-Amerikan mestaruus vuodelta 2017, MM-kultaa vuodelta 2018 ja nuorten olympialaisten hopeaa samalta vuodelta. Ensimmäisen aikuisten turnausvoiton hän saavutti Yhdysvaltojen avoimessa turnauksessa vuonna 2019. Hän voitti samana vuonna myös Sofian avoimen turnauksen sekä nuorten Pan-Amerikan mestaruuden 55 kg sarjassa. Vuonna 2020 Zolotic voitti Turkin, Helsingborgin, Yhdysvaltojen ja Costa Rican avoimen turnauksen. Hänellä on voitot myös vuoden 2021 Sofian ja Mexicon avoimista turnauksista. Tokion olympialaisissa 2020 Zolotic pääsi aloittamaan suoraan toiselta kierrokselta, jolla voitti marokkolaisen Nada Laarajin 11–4. Puolivälierissä hän voitti Hatice Kübra İlgünin 17–9 ja loppuotteluun hän eteni voittamalla välierissä taiwanilaisen Lo Chia-lingin 28–5. Loppuottelussa Zolotic voitti venäläisen Tatjana Mininan 25–17. ==Lähteet== Luokka:Yhdysvaltalaiset taekwondoinit Luokka:Yhdysvaltalaiset olympiavoittajat Luokka:Vuonna 2002 syntyneet Luokka:Elävät henkilöt
Government Camp

Government Camp on kunnallishallinnoton alue ja väestönlaskennallinen asuinpaikka (CDP) Clackamasin piirikunnassa, Oregonin osavaltiossa Yhdysvalloissa. Sen väkiluku oli vuoden väestönlaskennassa 193. == Väestö == Alueen asukkaista 90,91 prosenttia on valkoisia ja 9,09 prosenttia afroamerikkalaisia. Government Campin kaikki asukkaat ovat Yhdysvaltain kansalaisia. Alueen väestön keski-ikä on 61,6 vuotta. ==Kuvia Government Campista== Tiedosto:Timberline Lodge pool with snow - 240 (8408220347).jpg|Timberline Lodge. Tiedosto:Government Camp-Huckleberry Inn at night - vertical - 236 (8408218117).jpg|Huckleberry Inn -hotelli. ==Lähteet== ==Aiheesta muualla== Luokka:Oregonin maantiede
Ramune

Ramune (, peräisin englanninkielisestä sanasta lemonade) on japanilainen virvoitusjuoma. Juomalla on oma heti tunnistettava makunsa jonka johdosta on myös ramunen makuisia karkkeja. Nykyisin juomasta on eri makuja kuten mansikka ja meloni. Skotlantissyntyinen Alexander Cameron Sim kehitti juoman asuessaan Kōbessa ja perusti sen hiilihapotetulle limonadille. Juoma julkaistiin Kōben kansainvälisessä yhteisössä vuonna 1884. Juoman pullon muoto on samalta ajalta. Juomapullo avataan korkin alla olevalla avaustyökalulla, joka painaa sulkimena olevan marmorikuulan alas ja vapauttaa pullossa olevaa painetta. Kuula jää pullon muotoiltuun kaulaan ja antaa tunnistettavan kilinän. Pullon kaula on Hiram Coddin keksintö vuodelta 1872. == Lähteet == Luokka:Japanilaiset juomat Luokka:Virvoitusjuomat
Alex Walsh

Alex Walsh (s. 31. heinäkuuta 2001 Nashville, Tennessee) on yhdysvaltalainen uimari, joka on saavuttanut sekauinnissa maailmanmestaruuden ja olympiahopeaa. Walsh saavutti nuorten MM-kilpailuissa 2017 hopeaa 4 × 100 metrin vapaauinnissa ja 4 × 100 metrin sekauinnissa, joista jälkimmäisessä hän ui vain alkuerässä, sekä sijoittui 200 metrin sekauinnissa neljänneksi. Pan- Amerikan kisoissa 2019 hän voitti kultaa 200 metrin selkäuinnissa, 200 metrin sekauinnissa ja 4 × 200 metrin vapaauinnissa. Vuodelle 2021 siirretyissä Tokion olympialaisissa hän saavutti hopeaa 200 metrin sekauinnissa tuolloisella ennätysajallaan 2.08,65, millä hän hävisi japanilaiselle Yui Ohashille 0,13 sekuntia. Walsh voitti 200 metrin sekauinnin maailmanmestaruuden Budapestissa 2022 ennätyksellään 2.07,13, ja sai pronssia 4 × 200 metrin vapaauintiviestissä. Saman vuoden Melbournen lyhyen radan MM- kilpailuissa hän saavutti hopeaa 200 metrin sekauinnissa. Viesteissä hän sai kolme kultaa ja yhden hopean uituaan lajien alkuerissä. 4 × 200 metrin vapaauintiviestissä hän ui loppukilpailussa Yhdysvaltojen pronssijoukkueessa. Fukuokan pitkän radan MM-kilpailuissa 2023 hän saavutti hopeaa 200 metrin sekauinnissa ja sijoittui neljänneksi 400 metrin sekauinnissa. Budapestin lyhyen radan MM-kilpailuissa 2024 hän voitti kultaa 4 × 200 metrin vapaauintiviestissä ja alkueräuimarina 4 × 100 metrin metrin sekauinnissa. Lisäksi hän sai hopeaa 200 metrin sekauinnissa ja pronssia 200 metrin rintauinnissa sekä sekaviesteistä hopeaa ja pronssia. Alex Walshin pikkusisko Gretchen Walsh kilpailee myös uinnissa. == Lähteet == Luokka:Yhdysvaltalaiset uimarit Luokka:Yhdysvaltalaiset olympiamitalistit Luokka:Vuonna 2001 syntyneet Luokka:Elävät henkilöt